Judith Lecuit

D'Judith Lecuit, gebuer den 12. Abrëll 1973 an der Stad Lëtzebuerg, ass eng lëtzebuergesch Cellistin.

Hire Secondaire huet si am LGL ofgeschloss.

Am Conservatoire vun der Stad Lëtzebuerg huet si, vun 1980 un, Celloscoursë beim Claude Giampellegrini gemaach, am Escher Conservatoire beim André Navau, a 1985 beim J.- J. Rougier am Conservatoire national de région de Metz.

Erfarunge konnt si a follgenden Orchestere sammelen:
European Community Youth Orchestra
Gustav-Mahler-Jugendorchester
RIAS Jugendorchester Berlin
Berliner Symphoniker
Staatsoper Unter den Linden Berlin
Philharmonie Essen
Aachener Kammerorchester (AKO)
Kammerorchester arcata stuttgart
Orchestre philharmonique du Luxembourg
Saarländisches Staatsorchester

Si ass d'Sëschter vun der Vania Lecuit, enger Violonistin.

 Um Spaweck 
 Websäit vun der Judith Lecuit

Kategorie:Lëtzebuergesch Cellisten
Kategorie:Gebuer 1973